Ekspertai abejoja naujo Dirbtinio intelekto akto veiksmingumu: problemą sunkins užsienio platformos

Nuo rugpjūčio 2-osios Lietuvoje pradėti taikyti Europos Sąjungos (ES) Dirbtinio intelekto (DI) akto skaidrumo reikalavimai, įpareigojantys tam tikrais atvejais žymėti DI sukurtą ar pakeistą turinį. Visgi ekspertai abejoja, ar naujos taisyklės bus veiksmingos, kai didžioji dalis tokiam turiniui kurti naudojamų įrankių ir jį platinančių platformų veikia už ES ribų.